open-index/open-wikipedia-markdown huggingface dataset:
Saada

**Saada** (arabisk: صعدة) (også skrevet **Sa'dah**) er en by i det nordvestlige Jemen. Den ligger om lag 1800 meter over havet. I gammel tid var den kjent som Karna. Saada er den største byen og administrasjonsby i guvernementet Sa'dah.

## Historie
Byen ble gjort til den ledende i landet av imam Yahya al-Hadi ila al-Haqq I (leder fra 893–911), selv om den allerede fra 860 fungerte som hovedsete for Zaydi-dynastiet, og den hadde denne funksjonen helt til 1960. I en periode dominerte den hele regionen. Fra 1600-tallet, da Zaydi-dynastiet flyttet 175&nbsp;km sørover til Sanaa, har byens nasjonale betydning avtatt. Den har beholdt sin status som regionhovedstad for den nordlige delen av landet.

2. mai 2008 ble Bin Salman-moskeen i byen rammet av et terrorangrep som tok livet av minst 15 mennesker og såret over 35.

## Industri
Tradisjonelt ble det produsert lærvarer og steintøy i Saada.

## Bygninger
*Bin Salman-moskeen

## Eksterne lenker
*
Chert

**Cherts** (også *kiselskifer*) er en gruppe finkornede kiselbergarter (silisium-bergart) oppstått gjennom sedimentære og diagenetiske prosesser.

Chert finnes i flere varianter; flint er en av disse. Chertene har lignende egenskaper som flint og var i steinalderen råstoff for produksjon av steinverktøy. I Norge finnes blant annet et stort chertbrudd ved Alta datert til 6000–8000 f.kr, men det er også forekomster av chert i ytre Rogaland, i Sunnhordland, på Frøya og flere steder i Finnmark.

## Se også
*Liste over bergarter

## Litteratur
* J.W. Schopf: *Cradle of Life: The Discovery of Earth's Earliest Fossils*. Princeton University Press, 336 s., 1999, ISBN 0-691-00230-4.

## Referanser


## Eksterne lenker
* 
**[https://forskning.no/uit-norges-arktiske-universitet-arkeologi-partner/unike-steinalderbrudd-ved-alta/692282 Unike steinalderbrudd ved Alta]*, forskning.no
* 
* ''Süddeutscher Hornstein'', materiale for steinverktøy i Tyskland
* ''An Archaeological Guide To Chert Types Of East-Central Illinois.''
Sunda kommuna

**Sunda kommuna** er en kommune på Færøyene. Den 158 km² store kommunen ligger langs Sundini, nord på Streymoy og Eysturoy. Kommunens administrasjon ligger på Oyrarbakki, men de kommunale tjenestene ligger spredt i flere av de andre bygdene: Norðskáli, Oyri, Saksun, Haldarsvík, Tjørnuvík, Langasandur, Hósvík, Hvalvík, Streymnes og Gjógv. Gjógv er geografisk adskilt fra resten av kommunen.

## Historie

Med innføringen av det kommunale selvstyret på Færøyene i 1872 tok man utgangspunkt i den kirkelige inndelingen. Bygdene langs Sundini lå i enten Norðstreymoyar prestagjalds kommuna eller Eysturoyar prestagjalds kommuna. Fra sistnevnte ble Eiði utskilt som egen kommune i 1894. Sognet Sundini, som omfatter Oyrarbakki, Norðskáli og Oyri, ble utskilt fra Eiði i 1944. Gjógv var på sin side en del av Funningur mellom 1906 og 1948. Sognene på vestsiden av sundet, Saksun, Haldarsvík, Hósvík og Hvalvík, ble utskilt som egne kommuner i første halvdel av 1900-tallet.

Den eneste broen mellom to øyer på Færøyene, den 220 m lange broen mellom Oyrarbakki og Norðskáli, ble innviet i 1973. I 1976 fikk området veiforbindelse til Funningsfjørður og Skálafjørður med Norðskálatunnilin. Infrastrukturen åpnet for et tett interkommunalt samarbeid ved Sundini. I 2004 fikk et forslag om kommunesammenslåing støtte fra over 70 % av velgerne i folkeavstemninger i alle kommunene unntatt Hósvík. I 2005 ble kommunene Sundini, Gjógv, Saksun, Haldarsvík, Hósvík og Hvalvík slått sammen til dagens Sunda kommuna.

## Referanser


## Eksterne lenker
* Kommunens nettside
Sunda

**Sunda**, med slagordet «det gylne pålegget», var et tradisjonsrikt søtpålegg med smak av honning.

Sunda ble lansert i Norge i 1930. Det ble markedsført som en rimeligere erstatning for honning til brødskiva og baking. Den ble produsert av Sunda A/S på Sunda-fabrikken på Tveita i Oslo, etter hvert en avdeling under Stabburet og Orkla Foods Norge. Det inneholdt invertsukker, vann, honning, betakaroten, fargestoff og aroma. Fargestoffene var E150 og E-160B.

Ennå i 1995 ble Sunda A/S, som i tillegg til Sunda blant annet produserte Banos, Nugatti og Nøtte, regnet blant de viktigste næringsmiddelindustriene i Oslo.Den 4. september 2025 opplyste Orkla at produksjonen har blitt avsluttet grunnet lave salgstall og utdaterte maskiner. 

## Mottagelse
Pålegget fikk terningkast 3 i en test gjort av klikk.no i 2011.

## Referanser


## Eksterne lenker
*  Sunda hos Orkla Foods Norge
Túcume

**Túcume** er en landsby nordvest i Peru, i Lambayequedalen ved stillehavskysten, om lag 50 km fra Lima og 30 km fra storbyen Chiclayo. Området er mest kjent for sine 26 enorme adobepyramider på et 220 mål stort område.

Arkeologene har påvist spor etter høykulturer som strekker seg tilbake til et par århundrer før Kristus, blant annet den såkalte Moche- eller Mochica-kulturen (200 før Kristus&ndash;750 etter Kristus). Túcume var gjenstand for tre invasjonsbølger, omtrent 1350 (chimu-imperiet); omtrent 1470 (inkaene fra Andes) og 1532 (da spanjolene erobret området med kors og sverd).

Thor Heyerdahl var leder for utgravningene i Tucume 1988&ndash;1994, i et samarbeid mellom Kon-Tiki Museet og Instituto Nacional de Cultura Peru. Utgravningene begynte 28. august 1988 og innbefattet en rekke internasjonale arkeologer, tolv peruanske arkeologstudenter samt mellom 50 og 100 landsbyfolk. Man gjorde blant annet funn av krukker, menneskeknokler, førkoloniale kunstgjenstander, tempelstrukturer, åreblad, barnegraver, 23 skjeletter av veversker, sølvgjenstander, mumier med mer. Flere av funnene, ikke minst tempelfresker og motiver på kunstgjenstander, bekrefter at før-inkakulturene i denne delen av Peru var sterkt sjøorienterte. I samband med utgravningene kjøpte Heyerdahl en tomt på 80 mål i utkanten av landsbyen. Villaen bar navnet Casa Kon-Tiki.

Heyerdahl satte også i gang et storstilt sosialt hjelpeprogram (Túcume Vivo) sammen med Strømmestiftelsen.

I 1993 ble boken *Pyramidene i Túcume*, som handler om utgravningene, utgitt.

I 1994 åpnet et museum i området. Det er veldrevet.
Museet hadde om lag 10&nbsp;000 besøkende i de tre første månedene av 2008, fra 37 forskjellige land. Flesteparten kommer fra Peru, dernest fra USA og Tyskland.
Beijingvåren

**Beijingvåren** 北京之春 er navnet på en kort periode med politisk liberalisering i Folkerepublikken Kina som utspilte seg i 1977 og 1978. Navnet er inspirert fra «Pragervåren», en lignende begivenhet i Tsjekkoslovakia i 1968.

Under Beijingvåren ble almenheten innrømmet større frihet til å kritisere regjeringen enn hva man tidligere hadde vært vant til under kommunismen i landet. Det meste av kritikken rettet seg mot kulturrevolusjonen og regjeringens opptreden da; den ble gjort kjent gjennom demokratimuren.

## Den nye Beijingvåren
Uttrykket *Beijingvåren* ble senere benyttet om en annen politisk tøværsperiode i Kina, fra september 1997 til midten av november 1998. Under denne *nye beijingvåren* løsnet myndighetene noe på kontrollen med politiske ytringer. Den relativt friksjonsløse overtakelse av Hongkong til Kina, og Deng Xiaopings død, var forløpere til denne korte perioden med liberalisering. I denne perioden ble Det kinesiske demokratiparti grunnlagt og lovformelig registrert av noen lokalmyndigheter, demokratimurdissidenten Wei Jingsheng løslatt og landsforvist. Kina undertegnet FNs konvensjon om sivile og politiske rettigheter, og landet fikk besøk fra den amerikanske president Bill Clinton og av FNs menneskerettighetskommissær Mary Robinson.  Mot slutten av 1998 slo regjeringen imidlertid til mot ledende opposisjonelle og dem involvert i det lille kinesiske demokratiske parti.
Fortann

**Fortennene** er de fremste tennene i munne hos pattedyr og noen av deres primitive slektninger. De sitter på premaxillen I overkjeven og sammen med de andre tennene i underkjeven. Det latinske navnet *Incisivi* kommer av *incidere* – å kutte. Fortennenen er de første som bryter fram.

## Funksjon
Hos mange planteetere og altetere slik som menneske og hest er fortennene tilpasset for å kutte og skjære. Hos rovdyr som katt er fortennene ofte butte og små, og brukes til å rive av småbiter, mens biting skjer med hjørnetennene og skjæring med forjekslene. Hos elefant og narhval er fortennene forlenget til støttenner som stikker ut gjennom overleppa. Hos gnagere utsettes fortennene for enorm slitasje og gror hele livet.

## Antall fortenner
### Hos mennesket
Mennesker har vanligvis 8 fortenner, to av hver type. De fire typene er:
* **Fremre fortenner i overkjeven**. Hos mennesker og andre høyere primater er disse gjerne større og mer framtredende enn de øvrige fortennene.
* **Bakre fortenner i overkjeven**. Disse er gjerne noe mindre og kan stå litt bak.
* **Fremre fortenner i underkjeven.
* **Bakre fortenner i underkjeven'''.
Fortennene i underkjeven er likere av størrelse enn i overkjeven. Hos noen mennesker forekommer det et lite opphold i tannrekken i overkjeven mellom bakre fortenner og hjørnetennene. Dette kalles et «diastema» er et vanlig fenomen hos dyr med store hjørnetenner, slik som sjimpanser.

### Hos andre pattedyr
Alle høyere aper har samme antall fortenner som mennesker. Lavere primater som lemurer har 12 fortenner. De samme finner vi hos rovpattedyr og hester. Primitive pattedyr som pungrotte har 10 fortenner oppe og 8 nede, hos pattedyrenes forgjengere kan man finne enda fler. Morkakedyr har bare 6 fortenner oppe og nede eller ferre. Gnagerne har bare fire. Hare og kanin ble før regnet til gnagerne, men skiller seg fra disse ved å ha 8 fortenner. De bakre tennene er svært små og kalles «stifttenner». De står skjult bak de fremre fortennene. Drøvtyggere som kvegdyr og hjortedyr har fullt sett fortenner i underkjeven, men mangler i overmunnen, der tennene er erstattet av en hornpute. Hos delfiner er forskjellen på fortennene og de øvrige tennene forsvunnet helt, og maurslukere og skjelldyr mangler fortenner helt.

## Flere bilder

 Fil:Illu mouth.jpg|Munnhulen med tenner
 Fil:Gray157.png|Venstre overkjeve, utsiden
 Fil:Gray187.png|Undersiden av hodeskallen, nedenfra


## Se også
* Hjørnetenner
* Forjeksler
* Jeksler

## Referanser
«Veinticinco de Mayo»

**«Veinticinco de Mayo»** er den argentinske nasjonaldagen og datoen den argentinske uavhengighetskampen begynte, 25. mai 1810.

«Veinticinco de Mayo» har blitt brukt som navn på flere skip i den argentinske marinen, blant annet:

* ARA «Veinticinco de Mayo», krysser sjøsatt i 1890 og tatt ut av tjeneste i 1921.

* ARA «Veinticinco de Mayo», krysser sjøsatt i 1929.

* ARA «Veinticinco de Mayo», hangarskip overtatt i 1968
Dansepop

**Dansepop** er en retning innen popmusikken som utviklet seg videre fra disco i begynnelsen av 1980-tallet. Retningen kombinerer dansebeaten med popmusikkens oppbygging av sangene.

Dansepopen er i første rettet mot de yngste og Eurodance, fra midten av 1980-årene og fram til slutten av 1990-tallet, og interessen for boyband og jentegrupper bygger på denne formen.

## Enkelte artister innen sjangeren
* Dal Shabet
* Paula Abdul
* One Direction
* C+C Music Factory
* Dgna
* Taylor Dayne
* Cathy Dennis
* Janet Jackson
* Gloria Estefan
* Mariah Carey
* Michael Jackson
* Madonna
* Kylie Minogue
* Cyndi Lauper
* Britney Spears
* Justin Timberlake
* Christina Aguilera
* Hilary Duff
* Rihanna
* The Pussycat Dolls
* Avril Lavigne
* NCT Wish
* Momoiro Clover Z
Sigvart Østrem

**Sigvart Leonhard Østrem** (født 1942) er en norsk journalist som var ansatt i NRK i det meste av sine yrkeskarriere. 

Østrem har utdanning innen sosiologi og statsvitenskap.

Han begynte i NRK i Oslo i 1967. I 1972 gikk han til NRK Rogaland, hvor han ledet distriktskontoret fra 1990 til 2000 som distriktssjef (tittelen ble senere endret til distriktsredaktør). I perioden 1982 til 1989 var han olje- og energimedarbeider i NRK. Han arbeidet i NRK frem til han ble pensjonist i 2009.

Østrem mottok Kringkastingsprisen for 1988 etter å ha utmerket seg med godt språk i media og for å ha brukt nynorsk på en fremragende måte i sitt daglige arbeid.

## Referanser
«Kashima» (1905)

**«Kashima»** var et japansk slagskip.

«Kashima»-klassen, som bestod av «Kashima» og søsterskipet «Katori», var basert på den britiske «King Edward VII»-klassen og ble bygget i Storbritannia som den siste klassen av japanske slagskip som ble bygget utenfor Japan.

Bestykningen bestod av fire 12" kanoner plassert parvis i to tårn, fire 10" kanoner plassert i hvert sitt tårn og tolv 6" kanoner plassert enkeltvis i kasematter.

«Kashima» fikk sin framdrift fra en firesylindret kullfyrt vertikal trippelekspansjonsmaskin som drev to propeller. 
 
## Referanser

*
Liste over norske passasjerer på «Titanic»

Dette er en komplett **liste over [[Norge|norske]] passasjerer om bord på [[RMS «Titanic»]]** på skipets første og siste ferd fra Southampton til New York via Cherbourg og Queenstown i 1912.

31 av 2 233 passasjer om bord på «Titanic» var norske statsborgere. 28 nordmenn reiste på 3. klasse, én på 2. klasse og to på 1. klasse. 

10 norske passasjerer overlevde, mens 21 omkom.

## Liste over de norske passasjerene

## Referanser
### Fotnoter



### Siteringer


## Litteratur
*Sebak, Per Kristian (1998). *Titanic: 31 norske skjebner*. Genesis. ISBN 978-82-476-0043-6
Sestroretsk

**Sestroretsk** (russisk: Сестроре́цк, finsk: *Siestarjoki*, svensk: *Systerbäck*) er en by i Kurortnyj-distriktet i den føderale byen St. Petersburg i Russland. Den ligger ved elva Sestras utløp i Finskebukta, rundt 25&nbsp;km nordvest for sentrum av St.&nbsp;Petersburg. Innbyggertall: 40&nbsp;287 (folketelling 2002).

Sestroretsk ble grunnlagt av Peter den store i 1714 i forbindelse med byggingen av en ammunisjonsfabrikk (dagens *Sestroretsk Verktøyfabrikk*). Byen er også kjent som et kur- og badested.

I 1812 ble byen innlemmet i Storhertugdømmet Finland. I 1864 ble byen overdratt til Russland i bytte mot et løfte om kompensasjon, etter sigende i form av tilgang til en isfri havn ved Barentshavet ved Petsamo.

I 1875 eksperimenterte Fjodor Pirotskij med elektrisk drevne jernbanevogner på Sestroretsk-banen. Elektrisiteten ble overført over en avstand på rundt en kilometer. Selv om eksperimentet ikke varte, så var dette verdens første bruk av elektrisitet til drift av jernbaner.

Den nordvestlige delen av byen var en del av Finland, under navnet «Rajakoki», fra Finlands selvstendighet i 1917 til 1940,  og igjen 1941-1944.

## Kjente personer fra Sestroretsk
* Leonid Andrejev &ndash; forfatter
* Mikhail Zosjtsjenko &ndash; forfatter
* Kornei Tsjukovskij &ndash; dikter
* Vsevolod Bobrov &ndash; idrettsmann

## Referanser


## Eksterne lenker
*
Kaili

**Kaili** (凯里; pinyin: *Kǎilǐ*) er et fylke i det autonome prefektur Qiandongnan for miao- og dongfolkene i provinsen Guizhou i Folkerepublikken Kina. Befolkningen er på rundt 450&nbsp;000 og arealet 1306&nbsp;km². Kaili har mer enn 100 miaofestivaler i året. http://community.travelchinaguide.com/mtip.asp?u=louisa&i=1https://web.archive.org/web/20081201181452/http://www.chinaculture.org/gb/en_chinaway/2003-09/24/content_28264.htm

Her er det funnet svært rike funn av fossiler fra kambrium, 513-501 millioner år gamle. Funnene er blant de rikeste i hele Kina fra denne tidsepoken.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Eksterne lenker
* Fotos fra Kaili
WT Os internasjonale filmfestival

**WT Os internasjonale filmfestival**, også kjent som WT-festivalen, er en årlig filmfestival i Os i Hordaland, som avholdes første uken i november. 
Festivalen ble stiftet i 1999, og har blitt avholdt elleve ganger; 2010 markerer den 12. WT-festivalen, som avholdes 6.-13. november 2010.

Festivalen har i overkant av 3500 besøkende hvert år. I 2009 ble det vist 72 filmer fra 22 ulike land.

## Eksterne lenker
* Festivalens hjemmeside.
Leopoldo Calvo-Sotelo

**Leopoldo Calvo-Sotelo Bustelo** (født 14. april 1926 i Madrid, død 3. mai 2008 i Madrid) var en spansk politiker for partiet *[[Unión de Centro Democrático]]* (UCD). Han var statsminister 1981–1982.

Etter at Franco døde ble Calvo-Sotelo minister i den første regjeringen i det gjeninnførte monarkiet. Calvo-Sotelo var handelsminister 1975–1976 og holdt en rekke andre poster i regjeringen til Adolfo Suarez. Da Suarez gikk av som statsminister i 1981 skulle Calvo-Sotelo overta som regjeringssjef. Innsettelsessesjonen i nasjonalforsamlingen 23. februar 1981 ble avbrudt av et militært kuppforsøk under ledelse av Antonio Tejero. Etter at dette ble slått ned, tjente Calvo-Sotelo som statsminister fra februar 1981 til desember 1982, da Felipe González overtok.

Calvo-Sotelo var utdannet ingeniør.

I 2002 utnevnte kong Juan Carlos Leopoldo Calvo-Sotelo til Marki av Ría de Ribadeo med distinksjonen *Grandeza de España*. 

## Referanser


## Eksterne lenker
* 
*
6,5 × 52 mm Carcano

**6,5 × 52 mm Carcano** (6.5x52mm Mannlicher-Carcano) er en patron fra Italia.

Patronen er en randløs militær flaskehalspatron, utviklet i tiden 1889-1891. Den ble brukt i Carcano M91 riflen og etterfølgerne dens, samt maskingevær som Breda modello 30.

## Attentatet mot John F. Kennedy
Patronen ble identifisert av Warrenkommisjonen som den typen ammunisjon som ble brukt i en italiensk Carcano-rifle fra 1891, en overskuddsrifle fra andre verdenskrig. Denne riflen ble brukt av Lee Harvey Oswald i Texas School Book Depository til å myrde USAs president John F. Kennedy i Dallas i Texas, 22. november 1963.

## Se også
* Liste over patrontyper

## Referanser
Antonio Tejero

**Antonio Tejero Molina** (1932–2026) var en offiser i den spanske sivilgarden som i 1981 ledet et mislykket forsøk på statskupp i Spania. 

Tejero gikk inn i sivilgarden i 1951. Etter Francos død og overgangen til demokrati i Spania var han involvert i flere planer om militærkupp. Oberstløytnant Tejero stilte seg i spissen for kretsen av militære som 23. februar 1981 gjennomførte et mislykket forsøk på statskupp i Spania under innsettelsen av Calvo Sotelo som statsminister. Tejero ledet de omkring to hundre sivilgardistene som stormet nasjonalforsamlingen og tok medlemmene av Spanias deputertkammer som gisler. Kuppet ble slått ned etter et døgn og Tejero ble arrestert. Han ble deretter dømt til fengselsstraff. Tejero ble sluppet fri 2. desember 1996 etter å ha sonet 15 år av straffen.

## Referanser
Philipp von Boeselager

**Philipp Freiherr von Boeselager** (1917-2008) var en tysk friherre og major i kavaleriet i Wehrmacht. Han var involvert i 20. juli-attentatet mot Adolf Hitler.

Han var det lengstlevende medlem av gruppen som den 20. juli 1944 sto bak attentatforsøket på Hitler. Både han og broren Georg var engasjert i tidligere attentatforsøk mot Hitler. Begge slapp unna etter attentatet i 1944.

## Liv
### Familie og utdannelse

Philipp von Boeselager ble født i 1917 som den fjerde av åtte barn av Albert Freiherr von Boeselager (1883–1956) og hans kone Maria-Theresia Freiin von Salis-Soglio (1890–1968). Til hans slektninger hørte diplomaten Wilhelm Freiherr von Ketteler, som var en motstander av nasjonalsosialismen. Boeselagers barndomstid var preget av en katolsk oppdragelse, noe som skulle danne basis for hans senere engasjement mot nasjonalsosialismen. I 1936 avsluttet han den private katolske Aloisiuskolleg i Bonn som tilhører jesuittordenen. Samme året gikk han inn i en kavaleriavdeling i Paderborn og begynte å studere på militærskoler i Dresden og Döberitz.

### Attentatforsøk
Overbevist anti-nazist ble Boeselager, da han i 1942 kom over en rapport om mord på fem medlemmer av romfolket som ble drept utelukkende på grunn av deres etniske tilhørighet. Sammen med sin overordnede, generalfeltmarskalk Günther von Kluge ble han med i motstandsarbeidet mot Hitler. Det første forsøket på et attentat kom i mars 1943, da Hitler og Heinrich Himmler kom sammen til fronten hos Kluge for å delta på et møte. Det var viktig for konspiratørene å ta ut Himmler samtidig med Hitler, slik at han ikke umiddelbart skulle overta makten. Boeselager fikk en Walther PP, men attentatet ble ikke gjennomført fordi Himmler plutselig forlot middagen rett før attentatet skulle finne sted.

Hans rolle i 20. juli-attentatet var knyttet til forflytting av tropper for å sikre kuppmakerne kontrollen, men da Hitler overlevde forsøket, falt også Boeselagers oppgaver bort, og han sørget for at hans rolle forble ukjent for Ernst Kaltenbrunners granskning. Hans bror Georg, som var del av sammensvergelsen, falt seinere under krigen i Łomża.

### Etter krigen
Etter andre verdenskrig studerte han økonomi og drev med skogbruk. Ved flere anledninger uttalte han seg mot abort. I året 2000 ble han æresmedlem av foreningen *Ripuaria Bonn* som er tilsluttet Cartellverband der katholischen deutschen Studentenverbindungen. Han hadde fram til sin død den Walther PP-pistolen han skulle ha drept Hitler og Himmler med.

Blant Boeselagers ordener er Store fortjenstkors av Forbundsrepublikken Tysklands fortjenstorden og den franske Æreslegionen.

## Referanser
Empire State-løpet

**Empire State-løpet** (engelsk: *Empire State Building Run-Up*) er et årlig trappeløp som går over 380 høydemeter og ender i 86. etasje på Empire State Building, arrangert for første gang i 1978. Løperne tilbakelegger 1&nbsp;576 trappetrinn.

Rekorden er 9 minutter og 33 sekunder, og ble satt av Paul Crake, en profesjonell sykkelrytter fra Australia, i 2003. Gjennomsnittshastigheten hans var dermed 2,01 km/t rett opp. Løpet har separate kategorier for kvinner og menn. Rekorden for kvinner er 11 minutter og 23 sekunder, satt av østerrikske Andrea Mayr i 2006.

Løpet er ikke åpent for alle, men man kan henvende seg til arrangøren og søke om å få en invitasjon.

## Eksterne lenker
* Empire State Building 
* New York Road Runners
Fjernsynshuset

**Fjernsynshuset** er en av NRKs fire sentrale bygninger på hovedkvarteret på Marienlyst. De andre hovedbygningene er Kringkastingshuset, Nyhetshuset og Glassgården.

## Bakgrunn
Bygningen er tegnet av Nils Holter og Jan Bauck. Byggearbeidene startet i 1963, og de første to studioene åpnet i 1969. Huset har to tilbygg, med betegnelsene N-fløy og G-fløy (oppført 1981–82).

For å feire åpningen sendte NRK Fjernsynet lørdag 17. mai 1969 programmet *[[Housewarming Party]],* som var en timeslang rundtur i det nybygde Fjernsynshuset. Programleder var Erik Diesen. Programmet inneholdt innslag om byggingen av huset, samt underholdningsinnslag med artister som Dizzie Tunes, Lill-Babs, Ivar Medaas, Karin Krog og sanggruppen The Monn Keys (med blant andre Sølvi Wang, Per Asplin og Arne Bendiksen).

## Bruksområder
Fjernsynshuset rommer alle NRKs tv-studioer på Marienlyst og en rekke redaksjonelle lokaler, blant annet sportsredaksjonen. I tillegg rommer huset kostymelager, rekvisittlageret og hovedkontrollen for tv samt flere tekniske og administrative funksjoner.

N-fløyen huser NRKs tekniske vedlikeholdsfunksjoner. 

G-fløyens (garasjefløyens) første etasje inneholder en stor garasje for OB-bussene samt et teknisk lager. De andre etasjene inneholder redaksjonelle lokaler for Underholdningsavdelingens tv-produksjoner, blant annet ''Lindmo''. Store deler av Dokumentar- og samfunnsavdelingen holder også til her. Aktualitetsprogrammet ''Ekko'' på NRK P2 produseres og sendes herfra.

Fjernsynshuset henger sammen med Nyhetshuset, der all produksjon av nyhetsprogrammer, både for tv og radio foregår. Fjernsynshuset er forbundet med Kringkastingshuset ved hjelp av en overbygd bro.

## Referanser


## Eksterne lenker
* 
* *[https://tv.nrk.no/program/FUHA00008369/-housewarming-party Housewarming Party]* Underholdningsprogram i anledning åpningen av bygget, første gang sendt 17. mai 1969, tilgjengelig per 8. april 2018 på www.nrk.no.
Brøytestikke

**Brøytestikker** eller **brøytepinner** er stikker som plasseres på veikantene for å markere hvor veien går om vinteren, når snøen gjør det vanskelig for brøytemannskap og andre veifarende å se kanten på veien. Brøytestikker lages i dag hovedsakelig av røde, hule plastrør eller bambusrør, med en lengde på ca. 2 meter og med hvite refleksfelt. Tidligere ble brøytestikkene laget av lange, rette trekvister. Brøytestikker finnes også i andre farger enn rødt, men dette er mindre vanlig.

Brøytestikkene settes ut om høsten og tas inn igjen om våren, etter at snøen har smeltet.

Den første til å ta i bruk brøytestikker påstås å ha vært veivokter og veioppsynsmann John Gregoriusen Aase fra Skilbrei i Gaular kommune i Sogn og Fjordane. Han tok i bruk bøyelige brøytestikker vinteren 1928/29 på strekningen Støfring-Hegrenes-Ålhus i Jølster. Imidlertid har Ingemar Nordstrand fra Hyllestad i samme fylke påvist en innførsel om «snestikker» i møteboka til kommunestyret i Hyllestad alt 10. januar 1914, angående Den trondhjemske postvei mellom Øverås og Alefjell.

## Referanser
Nokia N78

**Nokia N78** er en multimedia 3G Smarttelefon produsert av Nokia. Den ble introdusert på Mobile World Congress i februar 2008 og vil bli sluppet i løpet av andre kvartal i 2008.

## Eksterne lenker
* Nokia N78 Offisiell Hjemmeside (Engelsk)
* Official Nokia N78 North American version website Nokia N78 nordamerikansk versjons offisielle hjemmeside (Engelsk)
* Hands-on Nokia N78 Video from Mobile World Congress 2008
* Masse informasjon om Nokia N78 (Engelsk)
Samuel Morton Peto

**Samuel Morton Peto, første baronett** (født 4. august 1809 i Woking i Surrey, død 13. november 1889) var en britisk entreprenør som levde på 1800-tallet. Til å begynne med bygget han vel ansette bygninger i London, for siden å bli en av de ledende kontraktørene for den voksende jernbanen på den tiden. Peto var også politisk aktiv. 

## Referanser


## Eksterne lenker
* 
*
Fortuna Bay

**Fortuna Bay** er en bukt på nordkysten av øya Sør-Georgia. Bukta er om lag fem km lang og to km bred og avgrenses av Cape Best og Robertson Point.

Fortuna Bay har fått sitt navn etter hvalfangstskuta «Fortuna» som Carl Anton Larsen brukte under en hvalekspedisjon til øya. Hvalfangstskuta ble bygd av Framnæs Mekaniske Værksted i Sandefjord og sank i innseilingen til Grytviken i mai 1916 etter å ha grunnstøtt.

Ocean Harbour ligger 35 km i sørøst og var tidligere kjent som *New Fortuna Bay*.

## Referanser
Saint-Germain-traktaten

**Saint-Germain-traktaten** fastsatte etter første verdenskrig oppløsningen av Østerrike-Ungarn og betingelsene for den nye republikken Østerrike. Ungarn proklamerte sin uavhengighet fra Østerrike den 16. november 1918, og var dermed ikke en del av traktaten. En separat avtale kjent som Trianon-traktaten fastsatte vilkårene for Ungarn.

Den 2. september 1919 fikk den østerrikske delegasjonen til fredsforhandlingene etter første verdenskrig overlevert et traktatsforslag, som ble underskrevet 10. september på slottet Saint-Germain-en-Laye. Traktaten er én av de traktater, som ble underskrevet i Paris' forsteder, hvor fredstraktaten med Tyskland (Versaillestraktaten) er den mest kjente. Traktaten ble inngått mellom Østerrike og 27 allierte.

Hovedprinsippet er nasjonenes selvbestemmelse og beskyttelse av minoriteter.

I mai 1919 reiste en østerriksk delegasjon til Saint-Germain-en-Laye, men de fikk ikke delta aktivt i forhandlingene, men bare anledning til å levere inn skriftlige innlegg. Det østerriksk-ungarske keiserhuset Habsburg og Det tyske keiserrike ble utpekt som de eneste skyldige for krigen.

De viktigste bestemmelser i den 381 artikler lange fredstraktat var:

* Böhmen, Mähren, det østerrikske Schlesien og noen kommuner i Niederösterreich ble overført den nye staten Tsjekkoslovakia
* Det habsburgske kronlandet Kongedømmet Galicia og Lodomeria ble oppløst:
** Øst-Galicia ble lagt til den nye staten Polen
** Vest-Galicia ble lagt til den nye ukrainske staten
** Bukovina ble en del av Kongedømmet Romania
* Sør-Tyrol, Welschtyrol og Kanaldalen ble overført til Kongedømmet Italia
* Istria ble en del av Italia
* Del av nedre Steiermark, Mießtal i Kärnten og Jezersko i Slovenia ble en del av det nye Kongeriket av serbere, kroater og slovenere
* Der skulle være en folkeavstemning om Sør-Kärnten skulle høre til Østerrike eller Jugoslavia
* Vest-Ungarn ble lagt til Østerrike med navnet Burgenland
* Bruk av navnet *[[Deutschösterreich]]* som statsnavn ble forbudt
* Tilslutning til Tyskland ble forbudt
* Republikken Østerrike ble forpliktet til å betale krigsskadeerstatning
* Allmenn verneplikt ble forbudt. Kun en mindre hær på 30&nbsp;000 mann ble tillatt. Våpenindustrien skulle destrueres.

Med traktaten ble det dannet en stat med 6,5 millioner innbyggere, og både Østerrike og Ungarn pålagt harde betingelser og store krigsskadeerstatninger.

Saint-Germain-traktaten trådte formelt i kraft den 16. juli 1920, og oppløsningen av Østerrike-Ungarn fikk dermed en folkerettslig anerkjennelse.

## Kilder
* Willmott, H.P., Hobson, Rolf: *Første verdenskrig.* Innl. ved Richard Overy; overs. av Nils Petter Thuesen; tilrettelagt for norske forhold av Rolf Hobson, Oslo 2005, Damm forlag, ISBN 82-04-10174-0
Cecilia Börjlind

**Cecilia Börjlind** eller Cilla Börjlind (født *Maria Cecilia Gemvall* 8. mars 1961 i Sollentuna), er en svensk manusforfatter. Hun er gift med manusforfatter Rolf Börjlind som hun samarbeider med.
  
## Manus (utvalg)

## Produser (utvalg)

## Referanser


## Eksterne lenker
*
Minchinmávida

**Minchinmávida** (alternative stavemåter: **Michinmahuida** eller **Michimahuida**) er en stratovulkan som er lokalisert i Los Lagos-regionen i Chile. Den tårner over sørlige del av Pumalín Park.

## Se også
* Chaitén
* Chaitén (vulkan)
* Liste over vulkaner i Chile

## Referanser

## Eksterne lenker
*
*  Global Volcanism Program: Minchinmávida
Vahselbukta

**Vahselbukta** er en bukt på vestsiden av Luitpoldkysten, Antarktika. Bukta er om lag 13&nbsp;km bred og er utløpet for smeltevannet til Schweitzerbreen og Lerchenfeldbreen. Den ble oppdaget av den tyske antarktisekspedisjonen 1911–13 under ledelse av Wilhelm Filchner.

Bukta ble av Filchner oppkalt etter kaptein Richard Vahsel på ekspedisjonsskipet «Deutschland», som døde på ekspedisjonen. Filchner omdøpte senere bukta til *Hertug Ernst Bukt* etter at et større isflak brøt løs og åpenbarte en større bukt, men det første navnet har blitt det innarbeidede navnet.

## Referanser
Endurance

**Endurance** kan vise til:

*«Endurance» – Ernest Shackletons ekspedisjonsskip i Antarktis
*HMS «Endurance» (1967) – et britisk marinefartøy (1967–1991)
*HMS «Endurance» (1991) – et britisk marinefartøy fra 1991
*Endurance (krater) – et krater på Mars
*Endurance (TV-serie) – et amerikansk reality-TV-program
*Endurance (Star Wars) – et hangerskip i Star Wars-filmene
*Endurance (film) – en film fra 1999 av Leslie Woodhead og Bud Greenspan
Snøpetrell

**Snøpetrell** (*Pagodroma nivea*) er en fugl i stormfuglfamilien, og eneste kjente art i slekten *Pagodroma*.

Snøpetrellens fjærdrakt er helt hvit, nebbet er svart og føttene mørkegrå. Den når en kroppslengde mellom 36 og 41 cm og et vingspenn på mellom 76 og 79 cm. Reiret legges i hulrom i urer og under steiner. Snøpetrellen lever hovedsakelig av krill. 

Snøpetrellen hekker på det antarktiske kontinent og på noen øyer sør for den antarktiske konvergens. 

## Eksterne lenker
*
Carcano M91

**Carcano M91** (Fucile di Fanteria Modello 1891) er et italiensk repetergevær.

## Historie
Riflen ble utviklet av sjefsdesigner Salvatore Carcano på Torinoarsenalet i 1890  til militært bruk. Den ble introdusert i 1891, og fikk derav navnet Modello 91 (M91). Den ble kamret i det nye kaliberet 6,5 x 52 mm Carcano som var spesielt utviklet for denne riflen. M91 var en suksessfull erstatter av Vetterli-Vitali-riflen, som var i kaliber 10,35 x 47R. M91 ble produsert fra 1892 til 1945.

John F. Kennedy ble myrdet med en Carcano i ett attentat den 22. november 1963 i Dallas, Texas.

## Varianter
I 1938 kom en ny versjon som fikk navnet M91/38. Denne var noe kortere, en karabin, og den kom sammen med et nytt kaliber, 7,35 x 51 mm. Det nye kaliberet erstattet ikke det gamle, og i 1941 gikk de tilbake til 6,5x52mm Carcano igjen.

**Andre varianter:**
* *Moschetto Mo.91 da Cavalleria* (karabin – 1893)
* *Moschetto per Truppe Speciali Mo.91* (M.91TS, karabin for spesialtropper – 1897)
* *Moschetto di Fanteria Mo. 91/24* (karabin, nedkortet M91 – 1924)
* *Moschetto di Fanteria Mo. 91/28* (nydesignet karabin – 1928)
* *Moschetto di Fanteria Mo. 91/28 con Tromboncino* (versjon med 38,5&nbsp;mm granatkaster)
* *Fucile di Fanteria Mo. 1938* (modernisert versjon i 7,35mm – 1938)
* *Moschetto di Fanteria Mo. 91/38* (karabin i 6,5mm – 1938)
* *Fucile di Fanteria Mo. 91/41* (modernisert versjon – 1941)

## Eksterne lenker
* 
* Carcano Model Identification
* Modern Firearms 
* Italian page on Carcanos
* Carcano Model 38 at SurplusRifle
Pingali Venkayya

**Pingali Venkayya** (født 2. august 1876 i Bhatlapenumarru i Machilipatnam i Madras Presidency, død 4. juli 1963) var opphavsmannen til Indias flagg. 

I 1931 kom han til Gandhi med forslaget, men han hadde bare to farger, safran og grønt, som symbol for de to store gruppene i landet.  Forslaget ble godtatt, men Gandhi insisterte på å ha en hvit stripe som symbol for alle de andre folkegruppene i landet.  og raskt ble populært blant folk. Chakraet i midten er symbol for arbeid og den vanlige mann.

## Referanser
Lunar Park

***Lunar Park*** er Bret Easton Ellis' femte roman. Den ble publisert i 2005. Boken er blitt kalt en semi-selvbiografi og en metaroman, fordi forfatteren selv er hovedperson i boka.

## Handling
Boken starter med en parodisk oppsummering av forfatteren Bret Easton Ellis' liv. Etterhvert når boken nå-tiden, og går over i fiksjon. 

Ellis lever sammen med skuespillerinnen Jayne Dennis, samt deres elleve år gamle sønn Robby og hennes seks år gamle datter Sarah. Merkelige hendelser skjer en halloween-natt, som blant annet involverer det ene kosedyret til Sarah. Samtidig blir folk i nærmiljøet drept på samme måte som i Ellis' tredje roman *[[American Psycho]]*. Ettersom romanen fortsetter blir hjemsøkelsen av huset, og spørsmål om farens død mer og mer fremtredende. Med Ellis' historie med rusmiddelbruk og alkoholisme tviler familien hans sterkt på hans påstander om at huset blir hjemsøkt.
Oyster (reisekort)

**Oyster** er navnet på det elektroniske billettsystemet som benyttes som betalingsmiddel i kollektivtrafikken i Stor-London. Alle Transport for Londons ruter samt flere jernbaneselskaper som kjører lokaltrafikk innen Stor-London godtar kortet. Kortet er designet for å redusere antallet transaksjoner ved billettkontorene og antallet papirbilletter. Ved å tilby betydeligere billigere billettpris ved kortet framfor med kontanter, oppmuntres de reisende til å ta systemet i bruk, På busser i London er det ikke lenger mulig å betale med kontanter.

Kortet ble introdusert i juli 2003 med en begrenset rekke av muligheter, men ved juni 2012 hadde over 43 millioner kort blitt utstedt
og i juni 2010 hadde over 43 millioner kort blitt utstedt, og mer enn 80 prosent av alle reisene foretatt på Transport for Londons ruter blir betalt med Oyster-kort.

## Bruk
Kortet må valideres ved sperreportene på undergrunnsbanen, London Overground og Docklands Light Railway (DLR) (både ved avreise og ankomst), og på kortleseren om bord på busser og trikk (kun ved ombordstigning). Grunnen til at man kun validerer en gang på buss og trikk, er at disse opererer med én pris over hele London, mens prisen for en reise på undergunnsbanen, DLR og Overground avhenger av hvor mange soner som passeres.

Kortet kan lades opp med et gitt beløp, og ved hver reise blir den korrekte prisen trukket fra kortet. Denne betalingsmåten kalles *pay as you go*. Ved betaling på denne måten, slutter kortet å trekke penger etter at et visst beløp er nådd (såkalt *daily price cap*), slik at man aldri betaler mer pr. dag enn det koster å kjøpe et tilsvarende dagskort. *Pay as you go* er praktisk blant annet fordi kortet selv holder rede på hvor mange soner passasjeren har reist gjennom, og trekker automatisk det korrekte beløpet for reisen.

Oyster-kortet kan også lades opp med periodebilletter. Innehaveren reiser da ubegrenset innen en gitt tidsperiode uten at noenting trekkes fra kortet. I tillegg kan kortet lades opp med et ekstra beløp, slik at reiser utenfor periodebillettens gyldighetsområde blir trukket på samme måte som ved *pay as you go*-løsningen. For at denne funksjonen kan tre i kraft, må brukeren aktivere enn såkalt *ticket extension permit* på billettautomat.

Ved bruk av Oyster-kort blir reisen alltid billigere enn ved bruk av tradisjonelle papirbilletter.

## Se også
*Flexus
*t:kort

## Referanser


## Eksterne lenker
*
Aviva

**Aviva plc** er det femte største forsikringskonsernet i verden, det største i Storbritannia og nest største i Canada. På verdensbasis ligger det bak AXA, Allianz, ING og Fortis. Aviva er en av de ledende leverandørene av livs- og pensjonsforsikring i Europa og opererer i 25 land verden over, særlig i Frankrike og Nederland. Konsernet ble tidligere kalt **CGNU**, og ble dannet av en fusjon mellom Norwich Union og CGU plc (som i 1998 igjen ble dannet av en fusjon mellom **Commercial Union** og **General Accident**) i 2000. Aviva-navnet ble vedtatt i juli 2002. Selskapet brukte navnet Norwich Union i Storbritannia helt frem til den 29. april 2008 da Aviva meldte at de kom til å bruke Aviva for å «globalisere navnet».

Aviva sine hovedtilbud er langtidssparing, fondstyring og generell forsikring. Selskapet har £40&nbsp;645 millioner i årlig omsetning, og rundt 60&nbsp;000 ansatte, hvorav 35&nbsp;000 i Storbritannia, betjener 35 millioner kunder over hele verden.

Aviva nærmet seg den andre britiske forsikringsgiganten Prudential i mars 2006 da de ønsket å fusjonere for å danne et enda større selskap, men trakk det tilbake da det ble klart at styret i Prudential ikke ville tenke på tilbudet.

Den 10. januar 2007 ble det kunngjort at administrerende direktør Richard Harvey ville trekke seg tilbake den 11. juli 2007. Etterfølgeren ble Andrew Moss, den tidligere finansdirektøren.

## Referanser


## Eksterne lenker
*
Sportsklubben Hardhaus

**Sportsklubben Hardhaus** (stiftet 15. november 1936) er et idrettslag fra Ankenes i Narvik kommune i Nordland. Klubben hadde avdelinger for fotball og turorientering, men har nå kun for fotball. På seniornivå stiller klubben i 2019 lag i 5. divisjon avd Ofoten, for menn. Klubben har 16 lag påmeldt seriespill i aldersbestemte klasser. Hjemmebane for Hardhaus er Ankenesbanen (Ankenesstrand kunstgress). Hardhaus har en 11'er bane og en 7'er bane på sitt anlegg. 

## Eksterne lenker
*
Ravenholm

**Ravenholm** er en fiktiv by i førstepersonsskytespillet *[[Half-Life 2]]*.

## Bakgrunn
Opprinnelig var Ravenholm en alminnelig, liten by, helt til byen ble infisert av Headcrabs, noe som trolig skjedde under eller kort etter Seven Hour War. Headcrabene formerte seg raskt og omgjorde mange av innbyggerne i Ravenholm til Zombier ved å sette seg på hodene deres. Ravenholm ble raskt utryddet for mennesker (med unntak av Father Grigori) og kun bebodd av forskjellige typer Headcrabs og Zombier.

### Half-Life 2
Gordon Freeman blir tvunget til å kjempe seg gjennom Ravenholm etter et Combine-angrep på forskningsinstituttet Black Mesa. Alle andre mulige veier blir sperret og Freeman står igjen og må ta omveien gjennom Ravenholm for å komme seg videre. I Ravenholm blir han introdusert for nye typer Headcrabs, og dermed nye typer Zombier; Fast Headcrab/Zombie og Poison Headcrab/Zombie. I Ravenholm møter han også Father Grigori, det eneste overlevende mennesket i Ravenholm.

## Utseende
Ravenholm kan sies å være en typisk spøkelsesby. Himmelen er mørk, hus er delvis ødelagte og hvor som helst ligger det lik og Zombier. Blant Half-Life-fans blir byen ofte kalt *Resident Half-Life* fordi byen deler samme atmosfære som i spill i Resident Evil-serien.

## Referanser
Doomsday Machine

***Doomsday Machine*** er Arch Enemys sjette studioalbum, utgitt i 2005.

## Sporliste
# «Enter the Machine» – 2:02
# «Taking Back My Soul» – 4:35
# «Nemesis» – 4:12
# «My Apocalypse» – 5:25
# «Carry the Cross» – 4:12
# «I am Legend / Out for Blood» – 4:58
# «Skeleton Dance» – 4:33
# «Hybrids of Steel» – 3:49
# «Mechanic God Creation» – 5:59
# «Machtkampf» – 4:16
# «Slaves of Yesterday» – 5:01

## Eksterne lenker
*
Anlov P. Mathiesen

**Anlov Peter Mathiesen**, tidligere Petter Mathiesen, (født 1974) er en norsk redaktør, musiker og forfatter. Han er vokalist og bassist i det okkulte hard rock-bandet Acârash. Mathiesen var en av fire stiftere av Stiftelsen Erlik, som gir ut gatemagasinene *[[=Oslo]]* og *[[=Drammen & Buskerud|=Norge]]*. Han er politisk rådgiver og informasjonsleder i organisasjonen Mental Helse. Mathiesen har tidligere vært styreleder i Føniks Ruspolitisk Tenketank, en norsk tankesmie innen rusomsorg. Han var også vært styreleder i Fagpressens redaktørforening og Neon Media AS.

Mathiesen var med å starte magasinet *=Oslo*  og jobbet der som journalist fra 2005. Han var styremedlem i Stiftelsen Erlik da den forrige redaktøren og en av initiativtakerne, Vibeke Omberg, ble sagt opp i 2006. Oppsigelse førte til en rettstvist, inntil et forlik mellom partene ble inngått oktober 2007. Mathiesen overtok da som redaktør for *=Oslo*, og ekspanderte til hele Østlandet gjennom utgivelsene *=Østfold*, *=Buskerud*, *=Vestfold*, *=Innlandet* og *=Telemark*. Disse ble senere slått sammen til *=Norge*.

I 2012 ble han kåret til «Årets redaktør» av Oslo Redaktørforening. I 2013 ble han nominert til Årets Osloborger av *[[Aftenposten]]*, og utnevnt til «Årets Ladejarl» av Reitangruppen.  Han mottok også «Social Enterprise Award» for 2013 av den internasjonale organisasjonen for gatemagasiner INSP.

Mathiesen var daglig leder og redaktør i *=Oslo* frem til han fratrådte i 2014 etter uenighet med styret i Stiftelsen Erlik.

Han er også en aktiv blogger og samfunnsdebattant, og ble nominert til «Årets meningsbærer» av Oslo Redaktørforening i 2012. 
Mathiesen er tidligere anmelder og redaktør for Utelivsguiden.no, og utdannet ved Forsøksgymnaset i Oslo, Norges Kreative Fagskole og Universitetet i Oslo.

Mathiesen debuterte i 2015 med boken *Omsorgsindustrien - Utenforskapet og nødsprofitørene*, utgitt på Dreyers Forlag.

## Bibliografi
* *Omsorgsindustrien – Utenforskapet og nødsprofitørene* (Dreyers Forlag 2015)

## Diskografi
### [[Acârash]]
**Album**
**In Chaos Becrowned* (Dark Essence Records, 2018)

**Singler/EP-er**
* *Cadaver Dei* (Dark Essence Records, 2018)
* *Cenotaph in Blood* (Dark Essence Records, 2018)

**Videoer**
* *In Chaos Becrowned* (Dark Essence Records, 2018)

## Utmerkelser
* **2012**: Årets redaktør (Oslo redaktørforening)
* **2012**: Nominert Årets meningsbærer (Oslo redaktørforening)
* **2013**: Årets Ladejarl (Reitangruppen)
* **2013**: Nominert Årets Osloborger (Aftenposten)
* **2013**: Social Enterprise Award (INSP)

## Referanser


## Eksterne lenker
* Mathiesen-blogging på Journalisten.no
* Mathiesen-blogging på Nye meninger.no l
* Anlov P. Mathiesen hos Dreyers Forlag  l
Daimoku

**Daimoku** (kinesisk: 題目, tímù; koreansk: 제목 chemok; japansk: Daimoku ダイモク, vietnamesisk: đề mục) er navnet på et mantra som messes av tilhengere av Nichiren-skolen.

I Lotussūtraen er det ikke opplagt hvilken «god lov» tittelen refererer til. «Loven» kan tolkes som «den éne vognen» (Ēkayāna), som er tekstens sentrale tema. Den er også blitt tolket som iboende krefter i Lotus sūtraens tittel.

I Kina messet de troende i Tiān-tái-skolen ordene *«Jeg lovpriser Lotus sūtraen».* På japansk er dette
*Namu Myōhō Renge Kyō*. Under kamakuraperioden forkynte Nichiren at denne messingen (Daimoku) var selve essensen av teksten, og «loven» i Lotus sūtraen.

## Se også
* Lotus sutraen
Lomonosov (by)

**Lomonosov** (russisk: Ломоно́сов) er en by i den føderale byen St. Petersburg i Russland. Den ligger ved sørkysten av Finskebukta, rundt 30&nbsp;km vest for sentrum av St.&nbsp;Petersburg. Innbyggertall: 37&nbsp;776 (folketelling 2002).

Byen het *Oranienbaum* (russisk: Ораниенба́ум) til 1948. I byen ligger et park- og palass-kompleks fra 1700-tallet. Palasset er det eneste av de berømte palassene rundt St. Petersburg som ikke ble inntatt av tyskerne under andre verdenskrig.

Byens opprinnelige navn er *Oranienbaum*, som betyr «appelsintre» på tysk (på dagens tysk er ordet *Orangenbaum*). Navnet gjaldt først palasskomplekset, som hadde drivhus for eksotiske planter. Det nåværende navnet er for å ære vitenskapsmannen, dikteren og glassblåseren Mikhail Lomonosov. I 1754 grunnla Lomonosov et fabrikk for farget glass ved Oranienbaum, i landsbyen Ust-Ruditsa.

Det store palasset med den nedre parken er et utsøkt eksempel på et kunstnerisk kompleks fra første fjerdedel av 1700-tallet. Det ble bygget i perioden 1710-25 vis-à-vis Kronstadt, nær keiserresidensen Peterhof.

## Kjente personer fra Lomonosov
* Igor Stravinskij &ndash; komponist

## Eksterne lenker
* 
* Historier og bilder fra Lomonosov-palasset
Halldor Skard

**Halldor Skard jr.** (født 11. april 1973 i Oslo) er en norsk tidligere kombinertløper som konkurrerte fra 1990 til 2000. Han var med på å vinne gull for Norge på 4&nbsp;x&nbsp;5&nbsp;km stafett under OL 1998 i Nagano. Skard har også to VM-medaljer i lagøvelsen, gull i 1997 og sølv i 1995.

## Verdenscupseire

## Referanser


## Eksterne lenker
*
Oppkvark

**Oppkvarken** er en førstegenerasjonskvark, den letteste av kvarkene, og har en ladning på +2/3 e. Den danner sammen med nedkvarken byggesteinene i hadronene proton og nøytron, de hadronene som finnes naturlig på jorda og som finnes i kjernen av atomene.
Hiroya Saitō

**Hiroya Saito** (født 1. september 1970 i Yoichi, Hokkaido) er en tidligere japansk skihopper.

Saito debuterte i verdenscupen i hjembyen Sapporo 14. desember 1991. Den første poengplasseringen kom først to år senere i Oberstdorf under hoppuka i 1993. Det skulle ta enda to år før den første plasseringen blant de 10 beste kom. I 1995 oppnådde han en sjetteplass i normalbakken i Sapporo. Dette sikret ham en plass i den japanske troppen under VM 1995, der han tok en overraskende sølvmedalje i normalbakken, bare slått av lagkameraten Takanobu Okabe. Saito var også med på å ta bronsemedalje for Japan i laghoppingen.

Han oppnådde sin første verdenscupseier i Chamonix i 1995. Under VM 1997 tok Saito sin tredje VM-medalje, igjen i laghopp.

Karrierens høydepunkt er utvilsomt seieren i laghoppingen under OL 1998 i Nagano, der Japan vant med nærmere 40 poeng.

Saito deltok i sitt siste verdenscuprenn 26. januar 2002.

## Verdensmesterskap

## Olympiske leker

## Referanser


## Eksterne lenker
*
Andrej Lankov

**Andrej Nikolajevitsj Lankov** (russisk: Андрей Николаевич Ланьков; (født 26. juli 1963 i Leningrad) er en historiker som har spesialisert seg på Korea og er en av verdens fremste eksperter på Nord-Korea. For tiden (2008) underviser han ved Australian National University, samt at han skriver fast for The Korea Times. Han startet sine studier ved Leningrads universitet og tok eksamner i 1986 og 1989. Mens han studerte der dro han til Pyongyangs Kim Il-sung-universitetet i 1985. Etter eksamen underviste han i koreansk historie og språk i Leningrad, før han i 1992 dro til Sør-Korea. Han flyttet videre til Australia i 1996 for å bekle en undervisningspost og flyttet tilbake til Seoul for å undervise ved Kookminuniversitetet i 2004.

## Bibliografi
* 
* 
* 
* 
* 

## Referanser


## Eksterne lenker
*